Document ID: 32005D0444

RÅDETS AFGØRELSE 2005/444/FUSP
af 13. juni 2005
om gennemførelse af fælles holdning 2004/161/FUSP om forlængelse af restriktive foranstaltninger over for Zimbabwe
RÅDET FOR DEN EUROPÆISKE UNION HAR -
under henvisning til fælles holdning 2004/161/FUSP (1), særlig artikel 6, sammenholdt med artikel 23, stk. 2, i traktaten om Den Europæiske Union, og
ud fra følgende betragtninger:
(1)
Med fælles holdning 2004/161/FUSP vedtog Rådet bl.a. foranstaltninger til at forhindre, at personer, som er involveret i aktiviteter, der alvorligt undergraver demokrati og respekt for menneskerettigheder og retsstatsforhold, indrejser i eller rejser gennem medlemsstaternes områder, og til at indefryse de pågældende personers pengemidler og økonomiske ressourcer.
(2)
Den 21. februar 2005 vedtog Rådet fælles holdning 2005/146/FUSP (2) om forlængelse af gyldigheden af fælles holdning 2004/161/FUSP.
(3)
Listen i bilaget til fælles holdning 2004/161/FUSP over personer, som er underlagt de restriktive foranstaltninger, bør ajourføres som følge af regeringsomdannelsen i Zimbabwe -
TRUFFET FØLGENDE AFGØRELSE:
Artikel 1
Bilaget til fælles holdning 2004/161/FUSP erstattes af bilaget til nærværende afgørelse.
Artikel 2
Denne afgørelse finder anvendelse fra datoen for dens vedtagelse.
Artikel 3
Denne fælles holdning offentliggøres i Den Europæiske Unions Tidende.
Udfærdiget i Bruxelles, den 13. juni 2005.

Labels: 18
11
15
5